als_Latn dik_Latn sag_Latn
Duke analizuar atmosferën e Marsit, hulumtuesit kanë përfunduar se “Planeti i kuq” ka humbur 87 për qind të ujit të tij në kozmos. Sa për krahasim, Atlantiku zë 17 për qind të sipërfaqes së Tokës. Në Mars dikur ka pasur aq ujë se i tërë planeti ka mundur rë mbulohet me të, dhe atë në lartësi prej 137 metrash, thonë në NASA. Shkencëtarët, ndërkaq, besojnë se uji e ka formuar oqeanin e madh, i cili është shtrirë në hemisferën veriore të Marsit, dhe se në disa vende thellësia e tij ishte edhe mbi 1, 6 kilometra. Duke pasur parasysh gjeologjinë e saj, kjo pjesë e planetit që moti konsiderohet si vendi më i përshtatshëm për ekzistimin e oqeanit. “Studimi ynë ofron vlerësim të mirë të ujit që ka ekzistuar në Mars”, ka thënë Geronimo Vilanueva, hulumtues i Qendrës për fluturime Godar të NASA-s, në Greenbelt të shtetit Maryland. “Duke iu falënderuar këtij studimi, mund të kuptojmë më mirë historinë e ujit në Mars”, ka shtuar ai. Vlerësimi më i ri mbështetet në shqyrtimet shumë të detajuara të ujit të rëndomtë, të cilin e përbën një atom oksigjeni dhe dy atome të hidrogejnit (H2O) dhe ujit të rëndë, në të cilin një atom duteriumi e zëvendëson një atom hidrogjeni.
als_Latn